Francesco Alberoni

Francesco Alberoni (født 31. desember 1929 i Borgonovo Val Tidone i Emilia Romagna, død 14. august 2023 i Milano) var en italiensk sosiolog.

Alberoni drev til å begynne med hovedsakelig med forskning på klassespørsmål og forbruk. Deretter fokuserte han sin forskning på sosial atferd, kjærlighet, vennskap, erotikk og lignende. Han er kjent for sine studier av menneskelige relasjoner. Hans bestselger Kjærlighet og forelskelse (Innamoramento e Amore) har blitt utgitt på 32 språk.

Liv og virke
Etter å ha studert ved Respighi vitenskapelige lyceum i Piacenza, flyttet han til Pavia, der han var student ved Collegio Cairoli og tok eksamen i medisin i 1953.  Han tok kontakt med fader Agostino Gemelli, som oppmuntret ham til å fortsette med utdypende studier av sosial atferd. Fortsettende i Pavia studerte han psykiatri under Carlo Berlucchi og Ermenegildo Gastaldi, og stokastisk statistikk under Giulio Maccacaro, og studerte vider under Sir Ronald Fisher.

I 1958 giftet han seg med Vincenza Pugliese. De hadde tre barn. Etter skilsmisse giftet han seg for andre gang og en annen sønn ble født. 

Alberoni underviste først i psykologi ved Università Cattolica del Sacro Cuore i Milano i 1960, og deretter sosiologi fra 1961. Han var medlem av to-statskommisjonen for Olivetti-Ford Foundation Social Science Research Council. 

Fra 1968 til 1970 var han rektor ved Universitetet i Trento, deretter professor ved Universitetet i Lausanne og ved Universitetet i Catania. I 1978 kom han tilbake til Universitetet i Milano. Han grunnla Libera università di lingue e comunicazione IULM og var rektor der fra 1998 til 2001. Han var medlem av styret for Cinecittà Holding i Roma fra 2002 til 2005. Fra 2002 var han president for Centro Sperimentale di Cinematografia Foundation.

Alberoni utførte en rekke studier på menneskelig sosial atferd og spesielt på kjærlighetens natur og forholdet mellom mennesker og grupper.

Hjørnesteinen i Alberonis sosialfilosofisk-psykologiske tenkning er å finne  hans verk Movimento e istituzione, utgitt i 1977. Dette verket er en av de første sosiologiske avhandlingene i verden om sosiologisk analyse av bevegelser og viser deres opprinnelse, utvikling og slutt. Denne publikasjonen anses av forskere for å være en milepæl i analysen av bevegelsen. Begrepet utviklet i denne boken omhandler begrepet status nascendi, den begynnende tilstand, det vil si det øyeblikket da ledelse, ideer og kommunikasjon forenes og bevegelsen oppstår.

Dette kom etter Consumi e società (1964), som bidro til fødselen av markedsføringsskolen i Italia.

I 1979 publiserte Alberoni sitt verdenskjente verk Innamoramento e Amore (på engelsk utgitt som Being in love and loving. Her utviklet og formidlet han ideene og teoretiske modellene fra Movimento e istituzione. Alberoni hevdet at opplevelsen av å bli forelsket er den fremvoksende tilstand til en generell bevegelse, men utelukkende rettet mot to partnere.

Denne gangen utforsker Alberoni spørsmålet i detalj ved å bruke språket i kjærlighetshistorien i stedet for psykoanalysens eller sosiologiens abstrakte språk. Dette verket - strengt vitenskapelig, men nyskapende fra et språklig synspunkt - ble en internasjonal bestselger og ble oversatt til tjue språk. 

Andre verk er L'amicizia (1984) (vennskapet) og Erotismo (1986),  hvor erotikken hos menn og kvinnee er representert. Deretter kom Il volo nuziale (Garzanti, Milano, 1992), som  observerer tenåringenes forelskelse i kinostjerner, og især jentenes tendens til å søke det høyeste kjærlighetsmål.

Blant sosiologibøkene hans finner vi Genesi (1989). Arbeidet presenterer hans teori om den grunnleggende opplevelsen av status nascendi, forskjellene mellom status nascendi og nirvana, begrepet demokrati, og avslutter analysen av bevegelsene og «den kulturelle sivilisasjon», det vil si kristendommens, islams og marxismens store institusjoner. La sorgete dei sogni (Rizzoli, Milano, 2000) inneholder sammendrag av korte studier om generelle bevegelser. Hans lederartikler i Corriere della Sera ble jevnlig oppsummert og utgitt av Rizzoli forlag.

Alberonis verk har hatt stor betydning både i Italia og rundt om i verden og er oversatt til mer enn tjue språk: engelsk, fransk, tysk, spansk, portugisisk, russisk, japansk, koreansk, kinesisk, hebraisk, tyrkisk, etc.

Hans to siste publikasjoner beskrives som viktige, både for innholdet og for skrivestilen. Nærmere bestemt i Il Mistero dell'innamoramento - spesielt i andre del - der det gis en original kritikk av hovedteoriene om forelskelse, spesielt av den franske skole. Sesso e Amore representerer den første systematiske analyse på dette felt og bringer med seg en stilistisk revolusjon innen essayskriving.

Francesco Alberoni døde i Milano 14. august i en alder av 93 år.

Verker
I fattori culturali dello sviluppo economico in Sardegna, Milano, Vita e pensiero, 1960.
Contributo allo studio dell'integrazione sociale dell'immigrato, Milano, Vita e pensiero, 1960.
L'élite senza potere. Ricerca sociologica sul divismo, Milano, Vita e pensiero, 1963.
Consumi e società, Bologna, il Mulino, 1964.
L'integrazione dell'immigrato nella società industriale, con Guido Baglioni, Bologna, il Mulino, 1965.
Ricerche sulla partecipazione politica in Italia, III, L'attivista di partito. Una indagine sui militanti di base nel PCI e nella DC, con altri, Bologna, il Mulino, 1967.
Pubblicità e televisione, con altri, Torino, ERI, 1968.
Lo Stato democratico e i giovani, con altri, Milano, Edizioni di Comunità, 1968.
Statu nascenti. Studi sui processi collettivi, Bologna, il Mulino, 1968.
Psicologia del vestire, con altri, Milano,  Adm Marketing In.Co. Gritti, 1969.
Classi e generazioni, Bologna, il Mulino, 1970.
Per la critica della organizzazione del lavoro. Atti del seminario di studio Bologna 1972, con altri, Milano, Sapere, 1972.
Documenti su il nuovo Medioevo, con Umberto Eco, Furio Colombo e Giuseppe Sacco, Milano, Bompiani, 1973.
Contrattazione, egualitarismo, autonomia, unità sindacale, con altri, Milano, Sapere, 1973.
Risultati di una indagine sperimentale sui contenuti dei principali mezzi di comunicazione di massa negli anni 1969-70, Torino, ERI, 1973.
Analisi del rapporto tra impresa e societa italiana dal 1945 al 1972, con altri, Milano, Pirelli, 1974.
Consumo, comunicazione e persuasione. Psicologia del comportamento collettivo, con Antonio Miotto e Saulo Sirigatti, Milano, ETAS libri, 1974.
Italia in trasformazione, Bologna, il Mulino, 1976.
Progetto socialista, con altri, Roma-Bari, Laterza, 1976.
I socialisti e la cultura. Materiali e contributi per una politica culturale alternativa, Venezia-Padova, Marsilio, 1976.
Sociologia dei fenomeni di moda, con altri, Milano, F. Angeli, 1976.
Movimento e istituzione, Bologna, il Mulino, 1977; 1981.
Scuola professionalità occupazione, con altri, Firenze, Sansoni, 1977.
Fuori o dentro l'Europa, Milano, Mondadori, 1978.
Movimenti e civilizzazioni culturali, Milano, Unicopli, 1978.
Innamoramento e amore, Milano, Garzanti, 1979.
Le ragioni del bene e del male, Milano, Garzanti, 1981.
La società industriale metropolitana e i problemi dell'area milanese, con altri, Milano, F. Angeli, 1981. ISBN 88-204-2087-2.
Sul disco, con altri, Milano, Associazione dei fonografici italiani, 1981.
L'albero della vita, Milano, Garzanti, 1982.
L'amicizia, Milano, Garzanti, 1984.
Il presente e i suoi simboli, con altri, Milano, F. Angeli, 1985.
L'erotismo, Milano, Garzanti, 1986.
I giovani verso il Duemila, con Franco Ferrarotti e Claudio Calvaruso, Torino, EGA, 1986. ISBN 88-7670-047-1.
Pubblico & privato, Milano, Garzanti, 1987.
L'altruismo e la morale, con Salvatore Veca, Milano, Garzanti, 1988. ISBN 88-11-59803-6.
Genesi, Milano, Garzanti, 1989. ISBN 88-11-59804-4.
L'amicizia, Milano, Garzanti, 1990. ISBN 88-11-52002-9.
Gli invidiosi, Milano, Garzanti, 1991. ISBN 88-11-59809-5.
Il volo nuziale, Milano, Garzanti, 1992. ISBN 88-11-59824-9.
Valori, Milano, Rizzoli, 1993. ISBN 88-17-84276-1; Quel che conta davvero. Valori per un'etica contemporanea, Milano, Piemme, 2017. ISBN 978-88-566-4612-2.
L'ottimismo, Milano, Rizzoli, 1994. ISBN 88-17-84351-2.
Ti amo, Milano, Rizzoli, 1996. ISBN 88-17-84451-9.
Illustrazioni del libro Ti amo, Milano, Rizzoli, 1996. ISBN 88-17-84498-5.
Il primo amore, Milano, Rizzoli, 1997. ISBN 88-17-84522-1.
Abbiate coraggio, Milano, Rizzoli, 1998. ISBN 88-17-85995-8.
Siemens 1899-1999. Cento anni in Italia, con Raffaele Durante e Adriano De Maio, Milano, Franco Maria Ricci, 1999. ISBN 88-216-1010-1.
Le sorgenti dei sogni, Milano, Rizzoli, 2000. ISBN 88-17-86389-0.
La speranza, Milano, Rizzoli, 2001. ISBN 88-17-86704-7.
L'arte del comando, Milano, Rizzoli, 2002. ISBN 88-17-86970-8.
Il mistero dell'innamoramento, Milano, Rizzoli, 2003. ISBN 88-17-87176-1.
Sesso e amore, Milano, Rizzoli, 2005. ISBN 88-17-00839-7.
Leader e masse, Milano, Rizzoli, 2007. ISBN 978-88-17-01656-8;
Lezioni d'amore. Duecento domande e risposte su amore, sesso e passione, Milano, Rizzoli, 2008. ISBN 978-88-17-02006-0.
I dialoghi degli amanti Sakuntala Dely e Rogan Farrell, Milano, Rizzoli, 2009. ISBN 978-88-17-00432-9.
Racconti d'amore. Curiosi e un po' irridenti, Milano, Rizzoli, 2010. ISBN 978-88-17-04531-5.
Movimento e istituzione. Come nascono i partiti, le chiese, le nazioni e le civiltà, Milano, Sonzogno, 2014. ISBN 978-88-45-42583-7.
Tradimento. Come l'America ha tradito l'Europa e altri saggi, Milano, Edizioni Leima, 2015. ISBN 978-88-98395-31-6.
L'amore e gli amori. Tanti tipi di amore: proviamo a conoscerli, Palermo, Edizioni Leima, 2017. ISBN 978-88-98395-53-8.
Il segreto di NeroGiardini. La vita e l'opera dell'imprenditore Enrico Bracalente, con Giulio Alberoni, Milano, Edizioni Leima, 2017. ISBN 978-88-98395-56-9
Leader e Masse - nuova edizione aggiornata, Palermo, Edizioni Leima, 2018. ISBN 978-88-98395-76-7.

Referanser 

Sosiologer
Italienske forfattere
Journalister
Personer fra provinsen Piacenza